इलाहाबाद : बीटीसी वर्ष 2015 की परीक्षा प्रदेश के सभी जिलों में निरस्त कर दी गई है। प्रशिक्षण परीक्षा के सभी आठ प्रश्नपत्र सोशल मीडिया पर आउट होने की पुष्टि पर परीक्षा नियामक प्राधिकारी सचिव अनिल भूषण चतुर्वेदी ने यह कार्रवाई की है। इस संबंध में सभी जिलों के जिला शिक्षा एवं प्रशिक्षण संस्थान यानी डायट प्राचार्यो को निर्देश जारी कर दिये गए हैं। परीक्षा की नई तारीख की सूचना अलग से दी जाएगी।